
Янукович псом нэхърэ нэхъыфIт
Сытыт ахэр зыхуейр?
Украинэр щхьэхуэ зэрыхъурэ илъэс 25-рэ зэрырикъум ирихьэлIэу Киев и «ХъыбарыщIэхэр» радиомрэ «ХъыбарыщIэхэр» газетымрэ мурад ящIащ а лъэхъэнэм къэралым и президент нэхъыфIу щытар хэтми зэхагъэкIыну, хэт а къулыкъур нэхъ хуэфащэу къалъытэми къахутэну икIи цIыхухэм зыхуагъэзащ.
Президент хъунум процент 31-рэ къихьащ, адрейхэм ящхьэщыкIри. Зы закъуэщ зытемыкIуар. ФыкъэдаIуэ! ЦIыхухэм зэреупщIам кърикIуахэмкIэ (процент 33-рэ) ятекIуар Янукович Викторщ! Тетыгъуэр зей майданым «щIэпхъаджащIэ властым и Iэтащхьэу» игъэIуа цIыхурщ. Уегупсыс зэрыхъунумкIэ, украинхэм къагурыIуэжу къыщIэкIынущ иужь илъэсхэм къащыщIар. Ауэ иджыри нэсу зыхащIауэ къыщIэкIынукъым. Сыт щхьэкIэ жыпIэмэ, иджырей президент Порошенкэ Пётр проценти 6 къихьащи. Зыри къылъысын хуеякъым. Абы нэхърэ Украинэм нэхъ щагъэлъахъшэ нэгъуэщI «революционер» Ющенкэ Викторрэ (проценти 4) Украинэр СССР-м къыхэзыгъэкIа Кравчук Леонидрэ (проценти 3) я пщIэр. Президенту щыта Кучмэ Леонид (ари Янукович хуэдэу, «хьэплъыфэхэм» храгъэлъэфащ) и телъхьэу къэуващ зэупщIахэм я процент 20-р. Сыт атIэ майданымрэ «хьэплъыфэ революцэмрэ» зыщIэбэнар? Украин Гоголь Николай зэритхауэ, «Жэуап щыIэкъым».
Хэт Киев и унэхэм я щIыхьэпIэхэр зыуцIэпIыр?
Радэ Нэхъыщхьэм и депутат Рыбинский Евгений украинхэм я унэ щIыхьэпIэхэр зэрыфIеймкIэ игъэкъуэншащ Урысейр. Абы къелъытэ «Москва щыщ напэншэхэр» псомкIи къуаншэу: илъэс 400-кIэ абыхэм Украинэр зэтракъутащ, украин политик жыIэзыфIэщхэр къащэхуурэ.
Мис абы жиIар: «Украинэр нобэ зыхэхуа гугъуехьхэр украинхэм я мызакъуэу, дуней псом ехьэлIащ. Псори зэкъуэувэн хуейщ урыс узым дунейр кърагъэлын папщIэ. Путиныркъым ди щIыхьэпIэхэр зыуцIэпIыр, жызыIэхэм ягурызогъаIуэ: апхуэдэхэр Украинэм къыщымыкIуам дэни щыкъабзабзэт. Илъэс 400-кIэ Москва дызэрыIигъам хуабжьу ижь къытщIихуащ. Украин нэсым хуэсакъыу зэрехьэ и мылъкури къэралри!»
Сыту пIэрэ украин политикхэм аргуэру жаIэнур. Донбасс щыщхэр IэщэкIэ езыхэр зэрызэрыукIыжыр зэхэтхакIэщ, арщхьэкIэ Порошенкэ, Тимошенкэ, Савченкэ сымэ «я фэхэр» зытрагъэуауэ «урыс агентхэм» Украинэр зэрызэтракъутэм теухуа хъыбар къыщытIэрыхьэнур иужькIэу къыщIэкIынущ.
ГРИШИН Александр.
«Комсомольская правда».
Малайзием и щыхьэр Куалэ-Лумпур тыншыгъуэ псори здэщыIэ зыгъэпсэхупIэ дахащэщи, цIыху куэдым я нэ къокI абы кIуэну. Къалэр бгы ауз лъахъшэм дэт Малаккэ хытIыгуныкъуэм Iутщ.
Ди гъунэгъухэр
Хъущэри, тIыгъуэжащ
Сыт Армением революцэ «щхъуэкIэплъыкIэр» къыщIыщызэтещэхар?
Полкым и унэр Ереван щаубыдкIэрэ икIи цIыху минхэр уэрамхэм къыдашэкIэрэ, Армением къыщагъэхъуну зыхущIэкъуа майданыр, къызэрежьам хуэдэ дыдэу, зэуэ кIуэдыжащ: террористхэм затащ, пэкIухэм жыджэру хэтахэр ягъэтIысащ. Адрейхэр зэбгрыкIыжащ. ТхьэмахуитIкIэ зэпэщIэта иужь Iуэхур апхуэдэу иухащ.
Хуиту убауэ икIи къэхъуам уегупсыс хъунущ.
Майданыр къаймыхъулIами, я мурадахэр гурыIуэгъуэт. Зи гугъу тщIы хъунури «яхуэмышэчыжу цIыхубэм зыкъызэраIэтартэкъым», атIэ спонсорхэм зэрызащIарщ — абыхэм хуабжьу я жагъуэ хъуат апхуэдизу егугъуу ягъэхьэзыра Iуэхур къазэремыхъулIар. США-м и посольствэмрэ ЕС-м щыщ политикхэмрэ яхуэшэчыжакъым — Iуэхум и гуащIэ-
гъуэм къагъэгугъащ «мамыру зыкъэзыIэтахэр» езыудыххэм санкцэхэр хуагъэувыну. «Мамыру зыкъэзыIэтахэм» полицеитI зэраукIари къарузехьэхэм мывэхэмкIэ зэрахэуари американхэми европейхэми къафIэIуэхуркъым.
Дигу къэдгъэкIыжынщи, апхуэдэ дыдэ 2014 и пэщIэдзэм къыщыхъуащ Киеви. Террористхэм кърагъэутIыпщыжыну хэта «оппозиционер» Сефилян Жирайри ауэ гъунэгъууи щIалэ къызэрыгуэкIыу къыщIэкIакъым. Ливаным къыщалъхуа ермэлыщ, Карабах зауэм хэтащ, «АрмениещIэ» къегъэлакIуэ жылагъуэ фонд» къызэригъэпэщащ… ЛIыхъужьщ.
Ауэ зыри тепсэлъыхьыркъым «фронтыр» къыщызэригъэпэщым игъуса, США-м и цIыху (телъыджэу зэрихьэлIащ) Ованнисян Раффи зэпымыууэ Урысейр хиутэнымрэ США-м зыхъумэжыныгъэмкIэ и министру щыта Рамсефельд зэриныбжьэгъумрэ цIэрыIуэ зэрыхъуамрэ теухуауэ жиIэхэм.
Абы кърикIуэхэри долъагъу. Мэлыжьыхьым «зауэ цIыкIу» Карабахым къыщагъэхъеину зэрыхущIэкъуар дощIэ. Абы и ужькIэ оппозицэм тегъэщIапIэ ищIу хуежьащ Армением къыдэIэпыкъуным и пIэкIэ Азербайджаным къуэува «Урысей бзаджэм» зэхищIыхьахэр. Ар хуей хуэдэтэкъым Ереванрэ Бакурэ зэригъэкIужыну.
Кавказ лъэпкъхэр зэрыщытын хуейм хуэдэу ермэлыхэри цIыху пщтырхэщ. Ауэ, тIэкIу упщIыIужа иужькIэ, псоми къагуроIуэ «оппозиционерхэр» зыщIэхъуэпс граждан зауэр я къару зэрыдэмыхуэнур. Майданым Ереван бжьыпэр зэрыщиубыду Армением Карабахыр фIэкIуэдынущ. Азербайджаным абы зыхуегъэхьэзыр. Абы къигъэсэбэпынкIэ хъунущ Армением къыщыхъу зэрызекъуэхэр. Урысейм и закъуэщ Кавказым аргуэру лъыгъажэщIэ къыщымыгъэхъун папщIэ иджыри къэс хузэфIэкI псори зыщIар. ИкIи «оппозиционерхэм» къызэрагъэувым хуэдэу урысей зауэлIхэм Армением щыIэ Гюмри базэр ябгынэмэ, къэхъунур нэгъуэщIщ: и къэралыгъуэм мыхьэнэ гуэри иIэжынукъым, езыри и бий Азербайджанымрэ Тыркумрэ я кум къыдэнэнущ…
СЕМУШКИН Сергей.
«Комсомольская правда».
Эрдоган: ЕС-м дыкъегъапцIэ, Урысейр ди ныбжьэгъущ
НАТО-м къыдыхэткъэралхэмлъакъуэпэщIэдззыхуащIа абы
къыгурыIуауэкъыщIэкIынущ дэ диныбжьэгъумэзэрынэхъыфIыр
Къэрал Iуэху и пщэ дэлъу Санкт-Петербург къэкIуэн и пэ къихуэу Тыркум и президент Эрдоган Реджеп интервью къритащ Урысейм и ТАСС хъыбарегъащIэ агентствэм. Ар и щхьэфэ иIэбащ УФ-м и Iэтащхьэ Путин Владимиррэ езымрэ зытепсэлъыхьыну я мурад Iуэхухэм.
КъызэрыкIуэм ехьэлIауэ
— Абы мыхьэнэ ин дыдэ иIэщ икIи ди зэхущытыкIэхэм лъэхъэнэщIэ къахузэIуех. Си ныбжьэгъу Путин Владимиррэ сэрэ гъунапкъэщIэхэр къызэIутхынущ. Дэ ди къэралхэм зэгъусэу куэд зэфIагъэкIын хуейщ.
Евросоюзымрэ КъухьэпIэмрэ ятеухуауэ
— Илъэс 53-рэ хъуауэ ЕС-м дэ дыкъегъапцIэ. Дэ сыт щыгъуи къыдогъэлъагъуэ дызэрыхьэлэлыр икIи езыри апхуэдэу къытхущытын хуейуэ къыдолъытэ. Ар къыпыкIын хуейщ пщалъэ тIуащIэхэм ятещIыхьа политикэм… Щхьэусыгъуэ гуэрхэм къыхэкIыу къухьэпIэм егъэIу и Iуэху бгъэдыхьэкIэр зэрихъуэкIыну Тыркур хуей хуэдэу. Ар пцIыщ! Тыркум ар къыщIраудэкIын щыIэкъым: европей жылагъуэр зыхэт Iуэхухэрщ Тырку жылагъуэри зэлэжьыр.
Туризмэм и шынагъуэншагъэм теухуауэ
— Мы зэманым Тыркум, псом хуэмыдэу абы и зыгъэпсэхупIэхэм, зы шынагъуэ гуэри щыIэкъым. Дэ а щIыпIэхэм ткIийуэ дакIэлъоплъ. Псори зэпIэзэрытщ.
Бжьамийм теухуауэ
Дэ дыхьэзырщ а проектыр гъэзэщIэным щIэддзэну (зи гугъу ищIыр «Тырку унэтIыныгъэ» газ кIуапIэ бжьамийр укъуэдиинырщ — Ред.) Абы дытепсэлъыхьынущ . Мыбдеж лъэпощхьэпо гуэри щыщыIэкъым.
Джумэ Аббас.
